بشری خدمتونه د افغانی سرې میاشتې د موخو په سر کې ځای لری. په همدې تړاو د افغانی سرې میاشتې ټولنې پکتیا ولایتی څانګې اړوند حلیم قلعه ثابت روغتیایی کلنیک هم یو له هغه کلینیکونو څخه دی چې د ورځې په اوږدو کې یو شمېر هغه هېوادوالو ته وړیا خدمات وړاندې کوی، چې د درملو د پېرلو توان نه لری، یاد روغتیایی مرکز په بېلا بېلو برخو لکه: opd، پولیو واکسین، سوئې تغذی، پانسمان او ولادت اوتعلیمات صحی برخه کې خدمات وړاندې کوی، د یاد روغتیایی مرکز مسؤلین وایی د ورځې په اوږ دو کې شاوخوا د (146) تنه ناروغانو په بېلابېلو برخو کې معاینات کوو، چې د میاشتې (3796) تنه او د کال (46761) تنو ته رسیږی. د سیمې خلک له یادې ټولنې خوښی څرګندوی او مننه ترې کوی، چې په سیمه کې یې ورته وړیا روغتیایی خدمات چمتو کړی دی. په درنښت د پکتیا سرې میاشتې د نشراتو او عامه اړیکو مدیریت